Source: http://docplayer.fi/1403734-Lounais-suomen-viemarointi.html
Timestamp: 2018-03-23 13:22:32+00:00
Document Index: 21723115

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ', 'KKO ', 'kko ', 'kko ']

Lounais-Suomen viemäröinti - PDF
Lounais-Suomen viemäröinti
Download "Lounais-Suomen viemäröinti"
1 elinvoimaa alueelle Lounais-Suomen viemäröinti Laajentamisalueet ja priorisointi antti ryynänen maiju hannuksela
3 Lounais-Suomen viemäröinti Laajentamisalueet ja priorisointi antti ryynänen maiju hannuksela
4 Elinvoimaa alueelle lounais-suomen viemäröinti laajentamisalueet ja priorisointi Varsinais-Suomen elinkeino-, liikenne- ja ympäristökeskus Taitto: Kansikuva: Paino: päivi Lehtinen Petri Riikonen Kopijyvä Oy ISBN (painettu) ISBN (PDF) ISSN-L X ISSN X (painettu) ISSN (verkkojulkaisu) URN:ISBN: IV
5 Sisältö Esipuhe...3 Johdanto...4 Tausta ja tavoitteet...6 Lähtötiedot...8 Jätevedenkäsittelyn vaihtoehdot...9 Kiinteistökohtaiset puhdistusmenetelmät...9 Paineviemäröinti Jätevesien yhteiskäsittely kyläpuhdistamossa Laskentaperusteet...12 Kiinteistökohtaiset puhdistusmenetelmät Paineviemäröinti...13 Jätevesien yhteiskäsittely Kustannusvertailu...14 Huomioitavaa kustannuksissa Jätevedenkäsittelyn vyöhykejako Ympäristö- ja terveystietojen kerääminen Mahdollisten viemäröintialueiden priorisointi...18 Tulosten yhteenveto...19 Mahdolliset viemäröintialueet...19 Yhteiskäsittelyn alueet...19 Mahdollisten viemäröintialueiden priorisointi...20 LIITE 1. Rakennusten sijoittuminen jätevedenkäsittelyn vyöhykkeille kunnittain...21 LIITE 2. Mallisivu kuntakohtaisista viemäröintialueista...26 LIITE 3. Mallisivu vyöhykejakokartasta...27 LIITE 4. Mallisivu viemäröintialuekartasta...28 LIITE 5. Kuntakohtainen yhteenveto viemäröintialueista ja priorisoinnista...29 Kuvailulehdet
7 Esipuhe Selvitys on tarkoitettu käytettäväksi vesihuollon edistämisen työkaluna, jota kunnat, maakuntien liitot ja Varsinais-Suomen ELY-keskus voivat hyödyntää mm. alueensa vesihuollon kehittämisessä, kaavoituksessa sekä vesihuollon tukirahoituksen jaossa. Kyläyhteisöille ja haja-asutusalueiden asukkaille selvitys tarjoaa tietoa viemäröinnin kustannuksista ja eri vaihtoehdoista jätevesien käsittelylle. Selvitys ei ole toteutussitoumus eikä siinä oteta kantaa, mikä taho viemäröinnin toteuttaa. Mahdollisten viemäröinti- ja yhteiskäsittelyalueiden tarkastelu tulee sisällyttää vesihuollon alueelliseen yleissuunnitteluun. Kuntakohtaisesti alueita tulee tarkastella kuntien vesihuollon kehittämissuunnitelmien laatimisen yhteydessä. Alueita ei välttämättä tarvitse toteuttaa sellaisenaan, vaan selvitystä voidaan käyttää lähtökohtana kartoitettaessa viemäröinnin laajentamisen tarpeita ja vaihtoehtoja kunnan alueella sekä päätettäessä siitä, mikä taho viemäröinnistä tulee vastaamaan. Valvonnan näkökulmasta Varsinais-Suomen ELY-keskus tulee ottamaan selvityksen huomioon lausunnoissaan vesihuoltolaitosten toiminta-alueista sekä mahdollisissa toiminta-aluepäätöksistä valittamisen yhteydessä. Viime kädessä Varsinais- Suomen ELY-keskus voi käynnistää velvoittamisprosessin alueilla, joilla varsinkin suurehkon asukasjoukon tarve (YKR-aineiston mukainen taajama-alue) tai ympäristötekijät aiheuttavat vesihuoltoverkon laajentamisvelvoitteen. Näiden prosessien aikana edetään kuitenkin aina neuvotellen yhdessä kunnan kanssa. Kuva: Petri Riikonen 3
8 Johdanto Asetus talousjätevesien käsittelystä vesihuoltolaitosten viemäriverkostojen ulkopuolisilla alueilla tiukensi jäteveden käsittelyvaatimuksia haja-asutusalueella. Asetuksen toimeenpanossa suosituksena on ollut liittää kiinteistö yleiseen viemäriin, jos se on teknis-taloudellisessa mielessä mahdollista. Lounais- Suomen ympäristökeskus (nyk. Varsinais-Suomen ELY-keskus) teki yhdessä Varsinais-Suomen liiton ja Satakuntaliiton kanssa selvityksen potentiaalisista viemäröintialueista Varsinais-Suomessa ja Satakunnassa vuonna Tässä työssä päivitettiin vanhat suunnitelmat ja luotiin katsaus nykyiseen tilanteeseen. Rakennettujen verkostojen ja uusien siirtoviemärien lisäksi päivitystarvetta aiheutti keväällä 2011 muuttunut haja-asutuksen jätevesilainsäädäntö. Työssä tarkasteltiin nykyisten vesihuoltolaitosten toiminta-alueiden ja muiden rakennettujen viemäriverkostojen ulkopuolisia alueita, joille viemäriverkko olisi mahdollista ulottaa. Työssä laskettiin kustannukset, jotka syntyisivät tarkasteltavien alueiden liittämisestä viemäriverkkoon tai jätevesien puhdistamisesta yhteisesti kyläpuhdistamossa. Keskeinen kysymys kustannusten vertailussa on, onko investointi- ja käyttökustannuksiltaan kannattavampaa rakentaa viemäri vai järjestää kiinteistökohtainen käsittely. Päivittämisen yhteydessä suunnitelmasta poistettiin edellisen selvityksen jälkeen toteutuneet viemäröintialueet sekä kartoitettiin mahdolliset uudet vie- märöinnin laajentumisen tarvealueet. Samalla priorisoitiin alueet, joiden toteuttamista pidetään tärkeimpänä. Erityisen tarkastelun kohteena olivat alueet, jotka lainsäädännön mukaan pitää viemäröidä, kuten taajama-alueet. Päivitetyn selvityksen on tarkoitus toimia työkaluna, jota kunnat, maakuntien liitot ja Varsinais-Suomen ELY-keskus voivat hyödyntää mm. vesihuollon kehittämisessä, kaavoituksessa ja avustusten kohdentamisessa. Selvitys ei ole toteutussitoumus eikä siinä oteta kantaa siihen, mikä taho viemäröinnin toteuttaa. Selvitystyötä ohjasivat kuntien, maakuntaliittojen, jätevesihankkeiden ja ELY-keskuksen edustajista koottu ohjausryhmä. Sen tehtävänä oli tuoda asiantuntemusta ja paikallisten olosuhteiden tuntemusta selvitystyön tueksi. Ohjausryhmän kokouksiin osallistuivat seuraavat henkilöt: johtava vesihuoltoasiantuntija Jyrki Lammila, Varsinais-Suomen ELY suunnitteluinsinööri Minna Nummelin, Varsinais-Suomen ELY projektipäällikkö Antti Ryynänen, AIRIX Ympäristö Oy suunnitteluinsinööri Maiju Hannuksela, AIRIX Ympäristö Oy vesihuoltoinsinööri Markku Nurmi, Kaarinan kaupunki teknisen keskuksen johtaja Marja Vaajasaari, Kankaanpään kaupunki infrapäällikkö Roger Hakalax, Kemiönsaaren kunta ympäristönsuojelusihteeri Seija Niskala, Loimaan kaupunki ympäristöterveydenhuollon ylitarkastaja Erja Alanen, Lounais-Suomen AVI työpäällikkö Matti Kauppila, Mynämäen kunta ympäristöpäällikkö Marjut Taipaleenmäki, Naantalin kaupunki ympäristönsuojelutarkastaja Saila Porthén, Naantalin kaupunki projektikoordinaattori Anna Tuominen, Paimionjoen jätevesihanke ympäristöpäällikkö Jukka Reko, Pyhäjärviseudun ympäristötoimisto ympäristötarkastaja Jari Lagerroos, Porin kaupunki teknisen toimen johtaja Seppo Heikintalo, Rauman kaupunki kehitysasiantuntija Hanna Kuusela, Satafood Kehittämisyhdistys ry alueiden käytön johtaja Jukka Moilanen, Satakuntaliitto maakuntainsinööri Anne Nummela, Satakuntaliitto projektisuunnittelija Jussi Heikkinen, Valonia vesiasiantuntija Jarkko Leka, Valonia projektityöntekijä Janne Tolonen, Valonia kaavasuunnittelija Lasse Nurmi, Varsinais-Suomen liitto 4
9 Kuva: Petri Riikonen Tässä raportissa on selvitetty laskentaperusteet ja taustat suunnittelutyölle sekä esitetty tuloksien yhteenveto. Selvityksen varsinaisia tuotteita ovat kuntakohtaiset kartat ja kustannuslaskelmataulukot. Raportti, taulukot ja liitekartat ladattavissa: ymparisto.lounaispaikka.fi > Potentiaaliset viemäröintialueet 5
10 Tausta ja tavoitteet Viemäriverkostoa on Lounais-Suomessa rakennettu lähinnä kuntien keskustoihin ja suurempiin taajamiin. Alueella on paljon kiinteistökohtaisen jätevedenkäsittelyn varassa toimivia pieniä asutustihentymiä, jopa taajamia. Viime vuosina näille alueille on rakennettu paineviemäriverkkoa kuntien ja osuuskuntien toimesta. Lounais-Suomen asukkaista noin 80 prosenttia on liitetty keskitetyn viemäröinnin piiriin. Tämä on hieman suurempi osuus kuin edellisen selvityksen aikana, jolloin liittymisaste oli 76 prosenttia. Lounais-Suomen vesihuollon kehittämisstrategiassa (2002) on asetettu tavoitteeksi, että liittymisaste olisi jäteveden osalta 90 prosenttia vuoteen 2020 mennessä. Vesihuoltolain (119/2001) mukaan kunnan tehtävänä on vesihuollon kehittäminen yhdyskuntakehitystä vastaavasti koko alueellaan. Lain 6 :n mukaan kunnan tulee huolehtia siitä, että jos suurehkon asukasjoukon tarve, terveydelliset tai ympäristönsuojelulliset syyt sitä vaativat, ryhdytään tarvittaviin toimiin vesihuollon järjestämiseksi. Kunta tekee vesihuollon kehittämissuunnitelman yhdessä vesihuoltolaitosten kanssa. Lisäksi kunta hyväksyy vesihuoltolaitosten toiminta-alueet. Lain 7 :ssä määritellään, että kunnan on sisällytettävä vesihuoltolaitosten toimintaalueisiin kaikki alueet, joilla kiinteistöjen liittäminen vesijohtoon tai viemäriin on tarpeen asutuksen tai asutukseen rinnastuvan elinkeinon- ja vapaa-ajantoiminnan määrän tai laadun vuoksi. Lain määräävät kriteerit katsotaan yleisesti täyttyvän ainakin asemakaava-alueilla. Lisäksi yhdyskuntajätevesistä annetun valtioneuvoston asetuksen (888/2006) mukaan taajamat tulee sisällyttää toiminta-alueen viemäriverkon piiriin saatettaviin alueisiin. Kuitenkaan vesihuoltolaitokselle ei voida hyväksyä sellaista toiminta-aluetta, jonka vesihuollosta se ei voi vastata taloudellisesti ja asianmukaisesti. Alkuperäinen asetus talousjätevesien käsittelystä vesihuoltolaitosten viemäriverkostojen ulkopuolisilla alueilla (542/2003) tuli voimaan Hajaasutuksen jätevesien käsittelyä koskevaa lainsäädäntöä kuitenkin uudistettiin vuonna 2011, jolloin ympäristönsuojelulakiin säädettiin uusi 3a-luku. Tämän lisäksi annettiin uusi asetus talousjätevesien käsittelystä viemäriverkostojen ulkopuolisilla alueilla (209/2011), joka astui voimaan Keskeiset lainsäädäntöön tehdyt muutokset olivat normaalitason puhdistustehojen lievennykset, mahdollisuudet myöntää poikkeamia asetuksen vaatimuksista kiinteistön omistajan elämäntilanteen tai taloudellisen aseman perusteella sekä siirtymäajan pidentäminen kahdella vuodella asti. Asetuksessa määrätään, kuinka hyvin jätevedet on käsiteltävä ennen niiden päästämistä ympäristöön. Nykyisellä normaalilla vaatimustasolla jäteveden orgaanisesta aineksesta on puhdistettava 80 %, fosforista 70 % ja typestä 30 %. Käytännössä pelkät saostuskaivot eivät ole riittävä käsittelyjärjestelmä kiinteistöllä. Saostuskaivojen lisäksi jätevedet tulee johtaa maahan imeyttämöön tai maasuodattamoon tai jätevedet käsitellään pienpuhdistamossa. Mikäli kiinteistöllä on käytössä kuivakäymälä tai WC-vedet johdetaan umpitankkiin, riittää käsittelymenetelmäksi kevyempi, harmaille jätevesille tarkoitettu ratkaisu. Kunta voi ympäristönsuojelumääräyksillä tiukentaa vaatimuksia pilaantumiselle herkillä alueilla, kuten luonnonsuojelu-, pohjavesi- ja ranta-alueilla. Tällöin voidaan esittää esimerkiksi, että jäteveden orgaanisesta aineesta on poistettava 90 %, fosforista 85 % ja typestä 40 %. Erityisen herkillä alueilla kunta voi edellyttää kiinteistöllä esimerkiksi umpisäiliöiden käyttöä, jos viemäröinti ei kustannusten takia voi tulla kyseeseen. Asetuksen vaatimukset ovat koskeneet uudisrakentamista vuoden 2004 alusta alkaen. Tätä ennen rakennetuilla kiinteistöillä vaatimukset on täytettävä viimeistään Jos kiinteistöä korjataan siirtymäaikana siten, että tarvitaan rakennuslupa, jätevesijärjestelmä on muutettava vaatimukset täyttäväksi. Kiinteistöillä, joilla syntyy vain vähäisiä jätevesiä (ei painevettä), käsittelymenetelmäksi riittää esimerkiksi imeytyskaivo tai -pesäke. Kiinteistön haltijat, jotka olivat uuden asetuksen voimaan tullessa ( ) täyttäneet 68 vuotta, ovat vapautettuja asetuksen puhdistustehovaatimuksista. Kiinteistön jätevesistä ei kuitenkaan saa aiheutua ympäristön pilaantumisen vaaraa. Kiinteistökohtai- 6
11 Kuva: Minna Nummelin Selvityksessä ei oteta kantaa, mikä taho lopulta vastaa viemäröinnin toteuttamisesta. Kunnallisen vesihuoltolaitoksen sijaan toteuttajana voi olla esimerkiksi osuuskunta. sen poikkeuksen asetuksen vaatimusten täyttämiselle myöntää kunnan ympäristönsuojeluviranomainen korkeintaan viideksi vuodeksi kerrallaan. Tällöin jätevesistä ympäristöön aiheutuvan kuormituksen tulee olla vähäistä ja käsittelyn parannustoimien korkeiden kustannusten tai teknisen vaativuuden takia kiinteistön haltijalle kohtuuttomia. Asetuksen 6 :n mukaan jokaisella kiinteistöllä on oltava omasta jäteveden käsittelyjärjestelmästään tehtynä kiinteistöllä säilytettävä selvitys. Selvityksen perusteella arvioidaan, tarvitseeko käsittelyjärjestelmää parantaa. Kunta voi vaatia selvitystä nähtäväksi. Järjestelmillä, jotka on rakennettu jälkeen, rakennussuunnitelma korvaa selvityksen. Selvityksen lisäksi jokaisella käsittelyjärjestelmällä on oltava ajan tasalla olevat käyttö- ja huoltoohjeet. Kunnan tulisi vesihuollon kehittämissuunnitelmassaan esittää mille alueille ja millä aikataululla vesihuoltoverkostoa kunnassa tullaan rakentamaan. Tämä auttaa kiinteistönomistajaa arvioimaan, miten kiinteistön jätevedet tullaan tulevaisuudessa hoitamaan mahdollisimman taloudellisesti ja vaatimusten mukaisesti. Tässä selvityksessä arvioidaan tiettyjen kriteerien ja laskentaperusteiden mukaan, millä alueilla viemäröinti olisi kiinteistökohtaisiin järjestelmiin verrattuna kannattava vaihtoehto. Kunta voi käyttää selvitystä pohjatietona kunnan vesihuollon kehittämisessä ja kunnan sisäisessä viemäröintihankkeiden priorisoinnissa. 7
12 Lähtötiedot Kuva: Minna Nummelin Selvityksen pohja-aineistona on käytetty Satakunnan ja Varsinais-Suomen potentiaalisen viemäröintialueet selvitystä (2006). Lisäksi on hyödynnetty monipuolista paikkatietoaineistoa. Tärkeimpänä lähtötietona on käytetty Väestörekisterikeskuksen ja maistraattien ylläpitämää rakennus- ja huoneistorekisteriä (RHR), jossa on tiedot koko rakennuskannasta käyttötarkoituksineen. Tässä työssä on huomioitu käytössä olevat vakinaisen asumisen, loma- ja muun tilapäisen asumisen sekä toimitila- tai tuotantokäytössä olevat rakennukset. Pääpaino viemäröitävien alueiden rajaamisen kannalta on vakinaisessa asuinkäytössä olevien rakennusta saattaminen viemäröinnin piiriin. Vesihuollon osalta lähtötietoina on käytetty vesihuoltolaitosten verkostosekä toiminta-aluetietoja. Vahvistettujen toiminta-alueiden lisäksi suunnitelmassa on esitetty vesihuoltolaitosten tulevat ja tavoitteelliset toiminta-alueet. Lisäksi on huomioitu alueellisissa sekä kuntakohtaisissa vesihuollon kehittämissuunnitelmissa esitetyt muut suunnitellut verkoston laajentamishankkeet sekä siirtoviemärit. Mikäli toiminta-aluetietoa ei ole ollut saatavilla, on viemäröidyt alueet rajattu edellisen selvityksen tai rakennetun verkoston perusteella. Osuuskuntien viemäröimät alueet on esitetty, mikäli tieto rakennetun viemärin sijainnista tai toiminta-alueesta on ollut saatavilla. Jätevesien vaikutuksille herkät alueet, kuten vesistö-, pohjavesi- ja luonnonsuojelualueet, on huomioitu mahdollisten viemäröintialueiden suunnittelussa. Herkät alueet on esitetty tarkemmin jätevedenkäsittelyn vyöhykejaon yhteydessä. Rakennuskustannusten määrittämiseksi on käytetty pohja-aineistona maaperätietoja. GTK ja ympäristöhallinto ovat yhteistyössä numeeristaneet maaperäaineiston. Maaperätietoja on lisäksi käytetty lähtötietona maaperäimeytykseen soveltumattomien alueiden määrittämisessä. Lisäksi työssä on käytetty Suomen ympäristökeskuksen yhdessä Tilastokeskuksen kanssa laatimaa yhdyskuntarakenteen seurantajärjestelmän (YKR) tietoja vuodelta YKR -seurantajärjestelmässä on määritelty taajamaasutuksenalueet. Rajausmenetelmä perustuu rakennusten lukumäärään, kerrosalaan, väestömäärään ja niiden suhteeseen toisiinsa ja lähiympäristöön tietyllä etäisyydellä mitattuna. Menetelmällä on haluttu varmistaa muutamien taaja-asutuksen erityispiirteiden huomioon ottaminen, kuten yksittäisten taajaman reunoille sijoittuvien, kerrosalaltaan isojen kiinteistöjen mukaan saaminen sekä nauhamaisen haja-asutuksen ja taaja-asutuksen sisälle kuroutuneiden harvaan asuttujen alueiden erottaminen erikseen taaja-asutuksesta. Alueet on luokiteltu järjestelmässä taajamien lisäksi kyliin, pienkyliin sekä maaseutuasutukseen. Työn kannalta alueista tärkeimmät ovat taajamaalueet, ja niiden saattaminen viemäröinnin piiriin, sekä tiheästi asutut kyläalueet. 8
13 Jätevedenkäsittelyn vaihtoehdot Kiinteistökohtaiset puhdistusmenetelmät Maahan imeytys Maahanimeyttämö (maahan imeytys) on maahan kaivettu käsittelymenetelmä, jossa jätevesi puhdistuu suotautuessaan luonnollisten maakerrosten läpi. Puhdistettu jätevesi kulkeutuu lopulta hajautetusti pohjaveteen. Lounais-Suomen alueella maahanimeytys soveltuu harvoin jäteveden puhdistamiseen, sillä se vaatii tontin maalajiksi hyvin vettä läpäisevää kivennäismaata (hiekka, sora tai hiekkamoreeni). Savimaille maahanimeyttämö ei sovellu. Maahanimeyttämöä ei saa rakentaa pohjavesialueille. Ennen varsinaista puhdistusjärjestelmää tulee käyttää saostussäiliöitä kiintoaineen poistoon. Tässä työssä maahanimeyttämön käyttöajaksi oletetaan 20 vuotta. Maahanimeyttämön käyttökustannuksiin on huomioitu saostussäiliön tyhjennys kahdesti vuodessa. Maasuodattamo Maasuodattamo (maasuodatin) on maahan kaivettu tai osittain pengerretty puhdistamo, jossa jätevesi puhdistuu painuessaan rakennetun suodatinhiekkakerroksen läpi. Maasuodattamo eroaa maahanimeytyksestä siten, että siinä käytetään paikalle tuotuja maa-aineksia, eikä tontin luontaista maaperää. Tämän takia maasuodattamoa voidaan käyttää, mikäli paikan maaperä ei sovellu maahan imeyttämiseen. Puhdistunut jätevesi kootaan putkiston avulla ja johdetaan purkuojaan. Maasuodattamojen ongelmana pidetään pitkällä aikavälillä sen puhdistustehon heikkenemistä. Ongelmia saattavat aiheuttaa myös suuri tilantarve ja syvä kaivualue. Maasuodattamon etuna on sen soveltuvuus monenlaisiin maasto-olosuhteisiin ja vähäinen huoltotarve. Fosforin sitoutuminen maasuodattamoissa heikkenee ajan myötä. Maasuodattamoon voidaan jo rakennusvaiheessa lisätä fosforia sitovaa ainetta kuten maasuodinbiotiittia tai fosforin poistotehoa voidaan parantaa rakentamalla erillinen fosforinpoistoyksikkö. Fosforia voidaan saostaa kemiallisesti ennen suodatinkenttää annostelemalla fosforin saostuskemikaalia kiinteistön sisältä taloviemäriin. Saostunut fosfori laskeutuu saostussäiliön pohjalle. Toinen vaihtoehto on asentaa fosforinpoistokaivo suodatuskentän jälkeen. Kaivossa fosfori sitoutuu fosforia poistavaan massaan. Tässä työssä maasuodattamon käyttöajaksi oletetaan 20 vuotta. Maasuodattamon käyttökustannuksiin on huomioitu saostussäiliön tyhjennys kahdesti vuodessa. Fosforinpoistoyksikön käyttökustannukset sisältävät fosforinpoistomassan tai -kemikaalin kustannukset. Fosforinpoiston voi toteuttaa esimerkiksi puhdistamon perään asennettavalla fosforinpoistokaivolla. Kuva: Minna Nummelin Moduuleilla maasuodattamon saa toteutettua pienempään tilaan. Kuva: Minna Nummelin 9
14 Pienpuhdistamo on helppo sijoittaa tontilla, mutta sen käyttö ja huolto on vaativampaa kuin maapuhdistamon. Kuva: Tero Forsman Pienpuhdistamo Pien- eli laitepuhdistamot ovat usein tehdasvalmisteisia jätevesien käsittelyjärjestelmiä. Erilaisia pienpuhdistamoita löytyy usealta eri valmistajalta. Pienpuhdistamossa jätevedet käsitellään annoksina (panoksina) tai jatkuvatoimisesti. Pienpuhdistamo ei yleensä tarvitse erillistä esisaostusta tai -selkeytystä, vaan pienpuhdistamoissa on sisäänrakennettuna oma varasto- tai esiselkeytyssäiliö. Pienpuhdistamossa jäteveden puhdistaminen perustuu yleensä biologiseen prosessiin sekä kemialliseen fosforinpoistoon. Yleensä, jos puhdistamoa ei kuormiteta, bakteerit ja muut pieneliöt kuolevat ja puhdistamon mikrobitoiminta lakkaa. Puhdistamon jatkuvan toiminnan turvaamiseksi onkin suotavaa, että puhdistamoa kuormitetaan ympäri vuoden. Pienpuhdistamo valitaan syntyvän jäteveden ja jätevesimäärän mukaan. Valinnassa kannattaa hankintahinnan lisäksi kiinnittää huomiota käyttö- ja huoltovaatimuksiin sekä käyttö- ja huoltokustannuksiin. Pienpuhdistamon etuja ovat prosessin hallittavuus, soveltuvuus erilaisiin maasto- ja maaperäolosuhteisiin ja pieni tilantarve. Puhdistamoiden omistajia kehotetaan solmimaan huoltosopimus huoltoyrityksen kanssa. Tämä takaa puhdistamon toiminnan ja hyvät puhdistustulokset. Pienpuhdistamo sopii kohteisiin, jossa maaperä ei sovellu maahan imeyttämiseen tai tontin koko tai paikalliset olosuhteet eivät mahdollista suodattamon rakentamista. Työssä on esitetty kustannukset kahden eri hintaluokan pienpuhdistamolle, sillä puhdistamotarjonta ja hintajakauma on tänä päivänä laaja. Pienpuhdistamon käyttöiäksi on arvioitu tässä työssä 15 vuotta. Käyttökustannuksissa on huomioitu saostussäiliön tyhjennys kaksi kertaa vuodessa, kemikaalikustannukset sekä sähkönkulutus. Mahdollisen huoltosopimuksen hintaa ei ole huomioitu kustannuksissa. Umpisäiliö Umpisäiliötä voidaan käyttää vaativan käsittelyn alueilla (vedenottamo- ja pohjavesialueet, kuormitusherkkien vesistöjen rannat). Se on hankintakustannuksiltaan edullinen ja vie vähän tilaa. Haittapuolena on sen kalliit käyttökustannukset, koska kaikki säiliöön kerättävä jätevesi tulee kuljettaa pois ja käsitellä jätevedenpuhdistamossa. Umpisäiliö soveltuu hyvin väliaikaiseksi ratkaisuksi uusille ja peruskorjattaville kiinteistöille alueilla, joille tullaan tulevaisuudessa rakentamaan viemäriverkostoa. Vapaa-ajan käytössä olevaan kiinteistöön, jossa jätevesiä syntyy vähän, umpitankki on edullinen vaihtoehto. Umpisäiliön kooksi on tässä selvityksessä oletettu 5,5 m 3, jolloin tyhjennyskertoja arvioidaan olevan 24 vuodessa. Umpisäiliön käyttöiäksi oletetaan 30 vuotta. Käyttökustannukset sisältävät tyhjennyksen, kuljetuksen ja jäteveden käsittelykulut. Kaksoisvesijärjestelmä (umpisäiliö + maasuodattamo) Kaksoisvesijärjestelmällä tarkoitetaan vaihtoehtoa, jossa umpisäiliöön johdetaan pelkät wc-vedet ja jäljelle jäävät harmaat jätevedet eli pesu- ja tiskivedet puhdistetaan maa- tai pienpuhdistamossa. Menettelyllä vähennetään umpisäiliön tyhjennystarvetta ja käyttökustannuksia oleellisesti. Lisäksi, 10
15 kun jätevedestä saadaan käymäläjätteet pois, vähenee typen ja fosforin määrä huomattavasti, jolloin harmaiden jätevesien puhdistaminen on yksinkertaisempaa. Harmaiden jätevesien puhdistamiseen tarvittavat jätevesijärjestelmät ovat usein halvempia ja pitkäikäisempiä kuin kaikille jätevesille tarkoitetut puhdistusjärjestelmät. Tässä selvityksessä on laskettu vertailukustannus kaksoisvesijärjestelmälle, joka toteutetaan wc-vesien johtamisella umpisäiliöön ja harmaiden vesien käsittelyllä maasuodattamossa. Järjestelmän käyttöiäksi oletetaan 20 vuotta. Maasuodattamon käyttökustannuksiin on huomioitu sakokaivon tyhjennys 1-2 kertaa vuodessa. Umpisäiliön tyhjennyskertoja arvioidaan olevan 3-4. Käyttökustannukset sisältävät tyhjennyksen, kuljetuksen ja jäteveden käsittelykulut. Paineviemäröinti Mahdollisten viemäröintialueiden keskitetty viemäröinti on suunniteltu toteutettavaksi kiinteistökohtaisena paineviemärijärjestelmänä. Kiinteistöille tulee kiinteistökohtaiset jätevedenpumppaamot, jotka pumppaavat jätevedet alueelle rakennettavaan paineviemäriverkostoon. Jätevedet johdetaan olemassa olevaan, yleensä kunnan vesihuoltolaitoksen viemäriverkkoon ja siitä edelleen jätevedenpuhdistamolle. Tarvittaessa pitkät paineviemärilinjat varustetaan jäteveden linjapumppaamoilla. Viemärin kanssa samaan kaivantoon voidaan sijoittaa vesijohto niille kiinteistöille, jotka eivät vielä ole keskitetyn vedenjakelun piirissä. Vesijohdon rakentamista tai kustannuksia viemäröinnin yhteydessä ei ole tarkasteltu erikseen tässä työssä. Samaan kaivantoon voidaan asentaa myös esimerkiksi kuitukaapeli tai sähkömaakaapeli. Paineviemärijärjestelmä soveltuu hyvin topografialtaan vaihtelevaan maastoon ja alueille, joilla asutus on harvaa ja etäisyydet pitkiä. Paineviemäri on myös ympäristöä säästävä ratkaisu jo rakennetuille alueille. Paineviemäri vaatii perinteistä viettoviemäriratkaisua pienemmät kaivannot ja esim. kallioiden kiertäminen on helpompaa. Putkistojen mitoitusohjeena on, että virtausnopeus on vähintään 0,7 m/s kerran vuorokaudessa. Viipymän olisi oltava alle 8 tuntia. Käytännössä tähän päästään harvoin ja tunnin viipymätkin ovat vielä sallittavia. Paineputket ovat aina täynnä jätevettä. Jätevesi siirtyy aina jonkin järjestelmän pumpun käynnistyessä pumppaustilavuuden verran eteenpäin linjastossa. Seisoessaan pitkiä aikoja putkistossa jätevesi joutuu hapettomaan tilaan ja saattaa aiheuttaa hajuhaittoja. Kiinteistöpumppaamon vuosittaiseen perushuoltoon kuuluu säiliön ja pumpun pesu. Tarkoituksena on pestä pois lähinnä pumppaamoon kertyvä rasva. Samalla tarkistetaan toimilaitteiden, kuten pintavippojen (pinnansäätö; aloittaa ja lopettaa pumppauksen) toimivuus ja kunto. Huoltotoimenpiteet ja -tarve riippuvat pumpputyypistä. Esimerkiksi ruuvipumpuissa toimintaperiaate poikkeaa juoksupyöräpumpuista, jolloin pintavippoja ei tarvita. Lisäksi vuosittain tarkistetaan pumpun öljyn määrä ja laatu. Silppurin leikkuuterien säätöön on tarvetta huomattavasti harvemmin ja säätötoimenpide vaatii ammattitaitoisen huoltomiehen. Jätevesien yhteiskäsittely kyläpuhdistamossa Laitevalmistajilla on tarjolla useita erikokoisia ja eri tekniikoihin perustuvia ns. valmiita pakettipuhdistamoita, jotka soveltuvat usean kiinteistön jätevesien käsittelyyn. Valmiita tyyppejä löytyy jopa asukkaan jätevesille asti. Yleensä kuitenkin yli 300 asukkaan jätevesimäärien käsittelyyn tarkoitettu puhdistamo täytyy suunnitella ja rakentaa kohteeseen erikseen. Tällöin kyseeseen voi tulla esim. bioroottoripuhdistamot. Bioroottoripuhdistamon prosessi kestää melko suuria kuormitusvaihteluita, kuten kesä- ja talvikäytön kausivaihtelusta johtuvia jätevesimäärän vaihteluja. Haja-asutusalueen asutuskeskittymän jätevesien yhteispuhdistus paikallisesti tulee kysymykseen, jos siirtoviemäröintikustannukset kohoavat suuriksi. Siirtoviemärin sijaan rakennetaan jätevedenpuhdistamo. Kiinteistöjen jätevedet voidaan käsitellä myös yhteisessä kyläpuhdistamossa. Kuva: Minna Nummelin 11
16 Laskentaperusteet Jätevesijärjestelmien mitoitusperusteet ja kustannusten laskentaperusteet on esitetty kiinteistökohtaisille jätevedenkäsittelyjärjestelmille, paineviemäröintiverkostolle ja jätevesien yhteiskäsittelylle (kyläpuhdistamo). Investointikustannuksen laskennassa on käytetty yksikköhintoja, jotka perustuvat toteutuneisiin kohteisiin Lounais-Suomen alueella. Investointikustannuksissa on huomioitu suunnittelun, maanrakennuksen, tarvikkeiden ja materiaalien, maa-aineisten sekä asennustöiden kustannukset. Käytännössä hinnoissa saattaa olla vaihteluita markkinatilanteesta, raaka-aineiden hinnoista ja kohteesta riippuen. Investoinnin vuosikustannukset lasketaan annuiteettimenetelmällä käyttäen neljän prosentin korkokantaa ja käyttöaikana vuotta menetelmästä riippuen. Tulee muistaa, että kustannuslaskennassa käytetty käyttöaika edellyttää, että laitteistot ja prosessit on hoidettu hyvin. Käsittelymenetelmän käyttökustannukset perustuvat käytännön kohteista saatuihin tietoihin. Myös käyttökustannuksissa saattaa käytännössä olla vaihteluita. Vuotuiset investointikustannukset ja käyttökustannukset yhteenlaskettuna muodostavat kiinteistökohtaisen vertailukustannuksen (kokonaisvuosikustannuksen), jonka avulla vertaillaan paineviemäröinnin kannattavuutta verrattuna kiinteistökohtaisiin käsittelymenetelmiin. Vertailukustannusta käytetään myös mahdollisten viemäröitävien alueiden keskinäiseen kannattavuusvertailuun. Tässä selvityksessä esitetyt kustannukset eivät sisällä arvonlisäveroa (ALV 0 %). Kustannuslaskennassa kiinteistön oletetaan olevan asuinrakennus, jossa asuu kolme (3) henkilöä. Jätevettä syntyy asukasta kohden 120 l/vrk eli taloutta kohden 3 as * 120 l/as*vrk = 360 l vuorokaudessa. Menetelmä Investointi Kiinteistökohtaiset puhdistusmenetelmät Taulukossa 1 on esitetty kiinteistökohtaisten jätevedenpuhdistusmenetelmien vertailukustannukset (kokonaisvuosikustannukset) sekä niiden muodostuminen. Taulukko 1. Kiinteistökohtaisten puhdistusmenetelmien laskennalliset kustannukset (ALV 0 %). Investointikustannus /vuosi Käyttökustannus /vuosi Vertailukustannus /vuosi Maahan imeyttämö Maasuodattamo fosforinpoistoyksikkö Maasuod+fos.poisto Kaksoisvesijärjestelmä (WC-vedet umpisäiliöön ja harmaat vedet maaperäkäsittelyyn) Pienpuhdistamo I Pienpuhdistamo II Umpisäiliö 5,5 m
17 Paineviemäröinti Putken koko (ulkohalkaisija) mitoitetaan alueella viemäriin liittyvien kiinteistöjen perusteella taulukon 2 mukaisesti. Paineviemäröinnin kustannukset lasketaan viemäröintialueittain. Runkoviemärin rakentamiskustannuksiin on laskettu mukaan materiaalit (putket, pumppaamot, tarkastuskaivot, tarvikkeet), maanrakennus, kuljetus, asennus ja yleiskustannukset. Kustannukset muodostuvat maaperän kaivettavuuden ja putkikoon mukaan. Investoinnin vuosikustannus lasketaan 50 vuoden poistoajalla. Runkoviemärin rakentamiskustannuksen lisäksi huomioidaan kustannukset, jotka syntyvät kiinteistönomistajalle viemäröintiin liittymisestä. Jokaiselle kiinteistöille sijoitetaan kiinteistökohtainen pumppaamo. Lisäksi kiinteistölle rakennetaan keskimäärin 100 m pitkä tonttijohto. Näiden lisäksi kustannuksia tulee viemäriverkkoon liittämisestä ja asennuksesta. Investoinnin vuosikustannus lasketaan 30 vuoden poistoajalla. Vesihuoltolaitoksen kiinteistön omistajalta perimää liittymismaksua ei lasketa tässä selvityksessä mukaan investointikustannuksiin. Käytännössä liittymismaksu saattaa tulla investointikustannuksien lisäksi riippuen kunnasta sekä viemäröinnin toteutustavasta. Paineviemäröinnin käyttökustannukset kiinteistönomistajalle muodostuvat jäteveden käsittelymaksusta sekä kiinteistökohtaisen pumppaamon huollosta. Jäteveden käsittelymaksuna käytetään keskiarvoa suunnittelualueen 22 viemärilaitoksen vuotuisesta maksusta (VVY ). Kustannusten muodostuminen on esitetty taulukossa 5. Taulukko 2. Viemärin mitoittaminen. Kiinteistöjen määrä alueella Putken ulkohalkaisija mm < > Taulukko 3. Runkoviemärin rakentamisen yksikkökustannukset maaperän mukaan (ALV 0 %). Kaivettavuus Maaperä /m Helppo lieju, turve, savi, siltti, kuivakuore, hiekka, sora 25 Keskivaikea löyhä tai keskitiivis tai kivetön moreeni, somero, 40 kivikko Vaikea tiivis, runsas, lohkareinen moreeni, louhikot, 60 kalliot Vesistön alitus vesi 20 Taulukko 4. Runkoviemärin materiaalin yksikkökustannukset putkikoon mukaan (ALV 0 %). Putken halkaisija, mm /m Taulukko 5. Paineviemäröinnin laskennalliset liittymis- ja käyttökustannukset (ALV 0 %). Liittyminen Kiinteistökohtainen pumppaamo Tonttijohto 100 m Liittymisen investointikustannus Käyttökustannus Jäteveden käsittely Pumppaamon huolto Käyttökustannus /kiinteistö /kiinteistö = /kiinteistö 2,00 /m 3 -> 264 /a*kiinteistö 50 /a/kiinteistö = n. 320 /a*kiinteistö 13
18 Runkoviemärin rakentamisen ja paineviemäröintiin liittymisen vuotuiset investointikustannukset ja paineviemäröinnin käyttökustannukset yhteenlaskettuna muodostavat paineviemäröinnin kiinteistökohtaisen vertailukustannuksen (kokonaisvuosikustannuksen). Taulukossa 6 on esitetty esimerkkialueen viemäröinnin kustannukset selvityksen laskentaperusteita käyttämällä. Jätevesien yhteiskäsittely Vertailukustannus muodostuu alueen viemäröinnin kokonaisvuosikustannuksesta sekä kyläkohtaisesta jätevedenpuhdistamosta. Tässä työssä oletetaan puhdistamon olevan panospuhdistamo ( as) tai bioroottorilaitos (500 as). Puhdistamon poistoajaksi oletetaan 20 vuotta. Taulukossa 7 on esitetty käytetyt erikokoisten kyläpuhdistamoiden investointi- ja käyttökustannukset. Kustannusvertailu Mahdolliset viemäröintialueet ja yhteiskäsittelyn alueet on vertailukustannuksen perusteella jaettu kolmeen luokkaan. Luokitteluperusteena on käytetty fosforinpoistolla tehostetun maasuodattamon vertailukustannusta 890 /vuosi sekä investointikustannuksiltaan pienpuhdistamon vertailukustannusta /vuosi. Luokat ovat seuraavat: /vuosi*rakennus /vuosi*rakennus /vuosi*rakennus. Taulukko 6. Esimerkkilaskelma viemäröintikustannusten muodostumisesta (ALV 0 %). Kiinteistöjä 30 Viemärin pituus m Viemärin yksikköhinta 25 /m + 7 /m = 32 /m (maaperä helppo kaivaa, Ø 75 mm) Viemärin rak.kustannus m * 32 /m = Pumppaamo+tonttijohto 100 m /kiinteistö Investointikustannus/kiinteistö = /kiinteistö Vuosi-investointikustannus Runkoviemäri 2133 /kiinteistö 100 /a/kiinteistö (50 v. käyttöaika) Kiinteistön inv.kustannukset 4500 /kiinteistö 260 /a/kiinteistö (30 v. käyttöaika) Yht. 360 /a/kiinteistö Jäteveden käsittely 264 /a/kiinteistö Pumppaamon huolto 50 /a/kiinteistö Käyttökustannus = 314 /a/kiinteistö Kokonaisvuosikustannus 360 /a/kiinteistö /a/kiinteistö = 674 /a/ kiinteistö Taulukko 7. Kyläpuhdistamoiden vertailukustannukset (ALV 0 %). Kyläpuhdistamo Panospuhdistamo (10 hlö) Panospuhdistamo (15 hlö) Panospuhdistamo (50 hlö) Panospuhdistamo (150 hlö) Bioroottorilaitos (500 as) Investointi Tämä tarkoittaa sitä, että luokan 1 alueella viemäröinnin toteuttaminen tulee kiinteistölle edullisemmaksi kuin maasuodattamon tai vertailukustannuksiltaan sitä kalliimman järjestelmän rakentaminen. Luokan 3 alueella taas viemäröinnin toteuttaminen tulee kiin- Investointikustannus /vuosi teistölle kalliimmaksi kuin edullisemman pienpuhdistamon rakentaminen. Vertailukustannuksiin perustuva luokittelu on esitetty osoitteessa ymparisto.lounaispaikka.fi >Potentiaaliset viemäröintialueet. Huomioitavaa kustannuksissa Käyttökustannus /vuosi Vertailukustannus puhdistamo /vuosi kiinteistö /vuosi Esitetyt kustannukset ovat alustavia arvioita viemäröinnin toteutukselle. Hankkeiden tarkemman suunnittelun yhteydessä kustannukset tarkentuvat. Kiinteistökohtaisen vertailukustannuksen muodostumiseen vaikuttavat valitut laskentaperusteet. Esimerkiksi laitteistojen poistoajalla on suuri merkitys lopullisen vertailukustannuksen muodostumiselle. Ylikunnallisten siirtoviemäreiden rakentamiskustannuksia ei ole huomioitu mahdollisten viemäröintialueiden kustannuksissa, vaikka alue olisi suunniteltu viemäröitävän siirtoviemäriin. Selvityksessä on oletettu suunnitteilla olevien siirtoviemäreiden toteutuvan ja mahdollistavan haja-asutusalueiden liittymisen siirtoviemäriin. 14
19 Jätevedenkäsittelyn vyöhykejako Selvityksen pohjaksi on muodostettu jätevedenkäsittelyn vyöhykejako, jota käytetään alueiden luokittelemisessa haja-asutuksen jäteveden puhdistusvaatimusten sekä viemäröinnin sijoittumisen mukaan. Vyöhykejaon kriteerit on esitetty taulukossa 8 seuraavalla sivulla. Vyöhykejako on ohjeellinen ja sen kriteerit on määriteltävä kunkin alueen tarpeiden mukaan. Vyöhykejako on esitetty pohja-aineiston sallimalla tark- kuudella. Esimerkiksi maaperä imeytykseen soveltumaton -vyöhykkeessä on lähtöaineiston tarkkuudella rajattu vyöhykkeeseen maaperältään kallioiset ja saviset alueet. Alueen tai kiinteistön todellinen soveltuminen maahanimeytykseen tulee arvioida tapauskohtaisesti. Rantavyöhykkeiden osalta ei selvityksessä ole huomioitu alle 4 hehtaarin kokoisia vesistöalueita. Vyöhykejakoa voidaan hyödyntää esimerkiksi kuntien ympäristönsuojelumääräyksiä laadittaessa. Vyöhykejako on esitetty kunnittain kartoilla. Kartat löytyvät osoitteesta ymparisto.lounaispaikka.fi > Potentiaaliset viemäröintialueet. Kuva: Minna Nummelin 15
20 Taulukko 8. Jätevedenkäsittelyn vyöhykejako A B C I, II, III D I, II, III E F G I, II H I Vyöhykkeen nimi Kuvaus Kriteerit Suositus puhdistusmenetelmäksi Vesihuoltolaitoksen toiminta-alue/ Viemäriverkosto rakennettu Yleiseen viemäriin Osuuskuntien viemäröintialue Viemäröity alue Viemäröitävä alue Mahdollinen viemäröitävä alue Yhteiskäsittelyn alue Peruskäsittelyn alue Maaperä imeytykseen soveltumaton Rantavyöhyke Natura2000 ja luonnonsuojeluohjelmaalueet Luonnonsuojelualue Pohjavesialue Asemakaava-alue, ei vielä viemäröintiä Tulevat kaava-alueet Tulevat vh-laitosten toiminta-alueet Haja-asutusalueen asukastihentymä Tulevaisuudessa kasvava asukastihentymä Ympäristö ja terveyssyyt Haja-asutusalueen asukastihentymä tai kasvava asukastihentymä, jonka jätevedet kannattaa käsitellä yhdessä paikallisesti Ympäristö ja terveyssyyt Muihin vyöhykkeisiin kuulumattomat alueet Maaperä ei sovellu maahan imeytykseen Vesistöjen rantavyöhykkeet Pohjavesiluokka I - II Tulevat toiminta-alueet C I:kustannus maasuod. +fosf.poisto (890 ) C II:kustannus pienpuhdistamo (1 300 ) C III:kustannus > pienpuhdistamo (1 300 ) C I:kustannus maasuod. +fosf.poisto (890 ) C II:kustannus pienpuhdistamo (1 300 ) C III:kustannus > pienpuhdistamo (1 300 ) Kalliot, savikot, hienot hieta- ja hiesumaat G I: etäisyys < 100 m rantaviivasta G II:etäisyys m rantaviivasta Yleiseen viemäriin (Vapautus max 5 v. viemärin rakentamiseen asti) Yleiseen viemäriin Yhteiskäsittely 3-osainen sakokaivo+maahan imeytys tai maasuodattamo Pienpuhdistamo 3-osainen sakokaivo+ maasuodattamo Pienpuhdistamo Kuivakäymälä tai WC-vedet umpisäiliöön. Pesuvesille 2-osainen sakokaivo+maahan imeyttämö/-suodattamo/harmaavesi-puhdistus tai pienpuhdistamo (vakituinen asunto) Käsittely tiukennetuin puhdistusvaatimuksin 3-osainen sakokaivo +maasuodattamo Pienpuhdistamo Maahan tai vesistöön johtaminen kielletty. Johtaminen muualle puhdistettavaksi tai kerääminen umpitankkiin. 16
Lounais-Suomen viemäröinti. Laajentamisalueet ja priorisointiselvitys
Lounais-Suomen viemäröinti Laajentamisalueet ja priorisointiselvitys KAAVOITUKSEN AJANKOHTAISPÄIVÄ 5.6.2014 Tarkoituksena Satakunnan ja Varsinais-Suomen potentiaaliset viemäröintialueet -selvityksen päivittäminen
VARSINAIS-SUOMEN ELY-KESKUS LOUNAIS-SUOMEN VIEMÄRÖINTIALUEIDEN LAAJENTAMISALUEET JA PRIORISOINTI Raportti, taulukot ja liitekartat ladattavissa: http://www.paikkatieto.airix.fi/tietopankki/varsinais_suomen_ely/
VARSINAIS-SUOMEN ELY-KESKUS LUONNOS
VARSINAIS-SUOMEN ELY-KESKUS LOUNAIS-SUOMEN VIEMÄRÖINTIALUEIDEN LAAJENTAMISALUEET JA PRIORISOINTI LUONNOS Raportti, taulukot ja liitekartat ladattavissa: http://www.paikkatieto.airix.fi/tietopankki/varsinais_suomen_ely/
Maiju Hannuksela / ARY 02.11.2012
LAUSUNNOT JA JATKOTOIMET 1 (13) Maiju Hannuksela / ARY 02.11.2012 VARSINAIS-SUOMEN ELY-KESKUS LOUNAIS-SUOMEN VIEMÄRÖINTIALUEIDEN LAAJENTAMISALUEET JA PRIORISOINTI E25168 YHTEENVETO ANNETUISTA LAUSUNNOISTA
MIKSI JÄTEVESIÄ PUHDISTETAAN?... 3 MIKÄ LAKI MÄÄRÄÄ?... 4 KETÄ LAKI KOSKEE?... 5 MITEN TOIMIN KIINTEISTÖNOMISTAJANA?... 6
1 MIKSI JÄTEVESIÄ PUHDISTETAAN?... 3 MIKÄ LAKI MÄÄRÄÄ?... 4 KETÄ LAKI KOSKEE?... 5 MITEN TOIMIN KIINTEISTÖNOMISTAJANA?... 6 MITEN ETENEN JÄRJESTELMÄN UUSIMISESSA?... 7 MINKÄLAISIA OVAT PUHDISTUSJÄRJESTELMÄT?.
JÄTEVEDENKÄSITTELY HAJA-ASUTUSALUEELLA. opas: Kristiinankaupunki Närpiö Korsnäs Maalahti Mustasaari LÄNSIRANNIKKO PUHDISTAA JÄTEVESIÄ
LÄNSIRANNIKKO PUHDISTAA JÄTEVESIÄ VÄSTKUSTEN RENAR AVLOPPSVATTEN Kristiinankaupunki Närpiö Korsnäs Maalahti Mustasaari opas: JÄTEVEDENKÄSITTELY 1 HAJA-ASUTUSALUEELLA Miksi jätevesiä puhdistetaan?... 3
JÄTEVESIEN KÄSITTELY HAJA-ASUTUSALUEILLA. Loimaa/Alastaro, kunnantalon valtuustosali 17.4.2013 Jarkko Leka, Valonia
JÄTEVESIEN KÄSITTELY HAJA-ASUTUSALUEILLA Loimaa/Alastaro, kunnantalon valtuustosali 17.4.2013 Jarkko Leka, Valonia 2 Mikä on Valonia? Varsinais-Suomen kestävän kehityksen ja energia-asioiden palvelukeskus